Runkelis

Runkelis (Beta) – burnotinių (Amaranthaceae) šeimos augalų gentis, kurioje vienintelė Lietuvoje auginama kultūrinė rūšis – paprastasis runkelis (Beta vulgaris). Tai vienmetis arba dvimetis, o kartais ir daugiametis augalas, turintis 40-100 cm aukščio statų stiebą ir sustorėjusią mėsingą šaknį. Šaknis apskrita arba pailga, nuo baltos iki tamsiai raudonos spalvos. Lapai stambūs, lygiakraščiai. Žiedai sutelkti į kamuolėlius, kurie sudaro varpiškus žiedynus. Žydi liepos – rugsėjo mėn. 

 Rūšys 

Plačiai auginamas daržuose ir laukuose. Lietuvoje auginami šie porūšiai:
Pašarinis, paprastasis runkelis (Beta vulgaris subsp. esculenta), kuris pagal šaknų spalvą skirstomas į keletą varietetų:
var. alba – baltomis šaknimis,
var. lutea – geltonomis šaknimis,
var. rosea – rožinėmis ar rausvomis šaknimis,
var. rubra – tamsiai raudonomis šaknimis, dar kitaip vadinamas burokėliu.
Cviklinis runkelis (Beta vulgaris subsp. cicla). Skiriami keli varietetai:
var. sulcata – baltomis šaknimis
var. purpurascens – raudonomis šaknimis
var. flavescens – geltonomis šaknimis ir kt.

Kategorija:Burnotiniai
Kategorija:Pašariniai augalai
Kategorija:Šakniavaisiai

uk:Буряк столовий